
Bogdanovci, 22. rujna 2026.
          Na temelju članka 391. zakona o vlasništvu i drugim stvarnim pravima (NN 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14, 81/15, 94/17) i  članka 29. Statuta Općine Bogdanovci ( „Službeni vjesnik“ Vukovarsko-srijemske županije br. 4/21, 21/22), Općinsko vijeće Općine Bogdanovci na 12. sjednici održanoj dana 22.9.2026. godine, donosi:
ODLUKU
o raspisivanju javnog natječaja za zakup poljoprivrednog zemljišta u

vlasništvu Općine Bogdanovci
Članak 1.

Daje se u zakup poljoprivredno zemljište – oranice - u vlasništvu Općine Bogdanovci i to kako slijedi:

1. k.o. Bogdanovci,  k.č. br. 350 , oranica „Plac“, ukupne površine 2851 m² (0,2851 ha)
2. k.o. Bogdanovci,  k.č. br. 351 , oranica „Plac“, ukupna površine 20021 m² (2,0021 ha),
i to kao jednu proizvodno-tehnološku cjelinu (PTC) ukupne površine 2.2872 ha sa početnom cijenom po hektaru od 300,00 eura  po hektaru, odnosno ukupna početna godišnja zakupnina za PTC  iznosi 686,16 eura.
Nije limitirana krajnja/gornja ponuđena cijena za PTC na ovom natječaju.
Članak 2.


Poljoprivredno zemljište daje se u zakup na rok od 5 (pet) godina, a prava i obveze  iz zakupa regulirati će se ugovorom o zakupu.

Članak 3.

Pravo sudjelovanja  na natječaju imaju fizičke i pravne osobe upisane u Upisnik poljoprivrednih gospodarstava.
Članak 4.

Pisana ponuda mora sadržavati:

a) ime i prezime,  OIB, adresa i telefon natjecatelja

b) visina ponuđene godišnje zakupnine za česticu
c) preslika osobne iskaznice
d) potvrda da nema dugovanja prema Općini Bogdanovci

e) dokaz o upisu u Upisnik poljoprivrednih gospodarstava
Članak 5.


Najpovoljnijom ponudom smatra se ponuda koja sadrži:
-  najvišu cijenu ponuđenu za zakup (početna cijena zakupa ili viša)
-  prebivalište i boravište u Općini Bogdanovci, 
-  da je upisan u Upisnik poljoprivrednih gospodarstava
Članak 6.


Pismene ponude šalju se preporučenom poštom u zatvorenim omotnicama na adresu:  

Općina Bogdanovci, Bana Josipa Jelačića, 1 s naznakom “Ponuda za zakup poljoprivrednog zemljišta-ne otvaraj” u roku od 8 dana od dana objave na oglasnim pločama Općine Bogdanovci i na internetskoj stranici općine Bogdanovci, a natječaj će biti objavljen nakon stupanja na snagu ove Odluke.
.


Članak 7.

Otvaranje zaprimljenih ponuda nije javno, a izvršit će se u  općinskoj upravnoj zgradi Općine Bogdanovci, o čemu će se sastaviti zapisnik.
Članak 8.


Nepravodobno prispjele i nepotpune ponude neće se uzeti u razmatranje.

Članak 9.

Odluku o izboru najpovoljnije ponude donosi Općinsko vijeće Općine Bogdanovci, te po donošenju iste općinski načelnik  Općine Bogdanovci će s najpovoljnijim ponuditeljem potpisati Ugovor o zakupu.
Članak 10.


Zakupnina za zakupljeno poljoprivredno zemljište plaća se jednom godišnje što će se pobliže urediti Ugovorom o zakupu.

Članak 11.

Općinski načelnik zadržava pravo raskida ugovora za zakupljenu površinu i prije isteka roka za zakup ako se poljoprivrednom zemljištu promijeni namjena ili će isto biti potrebno za korištenje široj zajednici.
Članak 12.


Nakon potpisanog  Ugovora o zakupu izvršit će se uvođenje u posjed  najpovoljnijeg ponuditelja od strane ovlaštenog predstavnika Općine Bogdanovci.
Članak 13.

          Ova Odluka stupa na snagu osmog dana od dana objave u ''Službenom vjesniku“ Vukovarsko-srijemske županije.


                                                                           Predsjednica općinskog vijeća
                                                                                                        Jelena Vinaj, mag.oec.
